Dajuanas (rajonas)
Dajuanas (kin. 大園, pinyin: Dàyuán) – vienas iš Taojuano rajonų, esantis šiaurės vakarų Taivane. Gyventojų 84 tūkst. (2014 m. duomenys). Teritorijoje daugiausia plyti lygumos, ryžių laukai, šiaurrytinėje dalyje tęsiasi smėlėti paplūdimiai. Verčiamasi žemdirbyste (auginami ryžiai, arbūzai, javai, daržovės, žemės riešutai ir kt.), žuvininkyste. Yra jūrų uostas, Taojuano tarptautinis oro uostas. Vystoma pramonė (chemijos produktai, odos gaminiai, dažai, popierius, metalas, tekstilė, elektronika, maisto perdirbimas ir kt.)